Lietuva 2010 m. Europos lengvosios atletikos čempionate
Lietuva Europos lengvosios atletikos čempionate dalyvavo 5 kartą. Šaliai atstovavo 25 atletai 18 rungčių. Varžybų metu aukso medalį šaliai iškovojo Živilė Balčiūnaitė, bet vėliau medalis buvo atimtas dėl neleistinų preparatų vartojimo. Penki sportininkai pakliuvo į geriausiųjų aštuntukus ir pelnė šaliai klasifikacinių taškų. Nugalėtojo titulą gynęs, geriausias visų laikų šalies disko metikas Virgilijus Alekna medalio nepelnė ir užėmė penktąją vietą. Moterų sektoriuje taip pat penktą vietą iškovojo Zinaida Sendriūtė. Ji tapo sėkmingiausia šalies disko metike moterimi, čempionato istorijoje. Kristina Saltanovič 20 km sportiniame ėjime pakartojo šalies sportininkių geriausią pasiekimą, kurį patį pasiekė 2002 m. čempionate, ir užėmė 7 vietą. Darius Draudvila tapo pirmuoju Lietuvos dešimtkovininku, kuris baigė varžybas ir pagerinęs asmeninį rekordą pelnė 6 vietą. Tadas Šuškevičius pasiekė aukščiausią vietą tarp lietuvių 50 km istorijoje, užėmė 9 vietą ir įvykdė 2011 m. pasaulio čempionato normatyvą.